Diari Oficial de la Generalitat Valenciana


Sumari del DOGV 7993, del 06-03-2017 (2017/1775)

RESOLUCIÓ de 24 de febrer de 2017, de la Vicepresidència i Conselleria d'Igualtat i Polítiques Inclusives, per la qual s'amplia el termini de resolució i notificació d'ajudes personals per a la promoció de l'autonomia personal, convocades per la Resolució de 30 de desembre de 2016, de la Vicepresidència i Conselleria d'Igualtat i Polítiques Inclusives, per a l'exercici 2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7993

Data del DOGV
:   06-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1775


Data del document
:   24-02-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 24 de febrer de 2017, de la Vicepresidència i Conselleria d'Igualtat i Polítiques Inclusives, per la qual s'amplia el termini de resolució i notificació d'ajudes personals per a la promoció de l'autonomia personal, convocades per la Resolució de 30 de desembre de 2016, de la Vicepresidència i Conselleria d'Igualtat i Polítiques Inclusives, per a l'exercici 2017. [2017/1775]  
Per la Resolució de 30 de desembre de 2016 (DOGV 7958, 16.01.2017), de la Vicepresidència i Conselleria d'Igualtat i Polítiques Inclusives, s'aprova la convocatòria d'ajudes personals per a la promoció de l'autonomia personal i l'atenció especialitzada residencial de persones amb diversitat funcional per a l'exercici 2017, que estableix, amb caràcter general, en l'apartat sisé, punt 1, que el termini màxim per a resoldre i notificar la resolució serà de quatre mesos a comptar des de la publicació de la convocatòria en el Diari Oficial de la Generalitat Valenciana.  
Aquesta previsió és d'acord amb el termini màxim per a resoldre i notificar establit, amb caràcter general per als procediments ordinaris, en l'article 10.2 de l'Ordre d'1/2016, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció d'autonomia personal i de l'accessibilitat.  
La convocatòria de les ajudes personals a persones amb diversitat funcional per a l'exercici 2017 s'ha realitzat a través del procediment de tramitació anticipada, i cal donar publicitat, mitjançant l'oportuna resolució, a la línia pressupostària que fixe i determine l'import global màxim definitiu destinat a la concessió de les ajudes determinada en la convocatòria. D'altra banda, la línia de subvenció d'ajudes per a la promoció de l'autonomia personal es troba declarada de tramitació amb caràcter d'urgència.  
Havent-se habilitat els mitjans necessaris per a complir amb les actuacions i compliment en termini del procediment de concessió, a causa de la necessitat d'estar publicats els crèdits definitius que cobrisquen les obligacions de contingut econòmic, i tenint en compte el nombre de sol·licituds que s'han presentat, l'acumulació de tasques en els òrgans encarregats de la instrucció d'expedients, i també la complexitat tècnica del procediment de concessió d'aquestes ajudes, tant per a la comprovació de dades com per a la realització de la valoració, és necessari procedir a ampliar el termini de resolució i notificació dels expedients d'ajudes per a la promoció de l'autonomia personal.  
La instrucció d'aquests expedients correspon als òrgans competents de les direccions territorials de la Conselleria d'Igualtat i Polítiques Inclusives, i està delegada la resolució a la persona titular d'aquestes. Per la qual cosa, com hi ha motius d'ordre material, tal com s'ha exposat, la Direcció General de Persones amb Diversitat Funcional, ha realitzat la proposta d'ampliació del termini per a resoldre i notificar els expedients d'aquesta línia d'ajudes, però mantenint la declaració de tramitació d'urgència, sense afectar el termini de presentació de sol·licituds i sense superar el termini establit per a la tramitació del procediment, de conformitat amb el que disposen els articles 23.1 i 33 de la Llei 39/2015, d'1 d'octubre, del procediment administratiu comú de les administracions públiques.  
Per tot això, a la vista dels preceptes esmentats, resolc:  
  
Primer  
Ampliar el termini de resolució i notificació de les ajudes personals per a facilitar l'autonomia personal, oferides per la Resolució de 30 de desembre de 2016, de la Vicepresidència i Conselleria d'Igualtat i Polítiques Inclusives, convocades per a l'exercici de 2017 per a la promoció de l'autonomia personal i l'atenció especialitzada residencial de persones amb diversitat funcional.  
El termini serà de dos mesos, a comptar des de la data de publicació d'aquesta resolució en el Diari Oficial de la Generalitat Valenciana.  
  
Segon  
Publicar aquesta resolució en el Diari Oficial de la Generalitat Valenciana, perquè s'aplique i siga del coneixement general.  
  
València, 24 de febrer de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.